Δήμος Φιλιατρών

Ο Δήμος Φιλιατρών ήταν δήμος του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Τριφυλίας. Βρισκόταν στο βορειοδυτικό τμήμα του νομού. Ο πληθυσμός του δήμου ήταν 9.334 κάτοικοι σύμφωνα με την απογραφή του 2001. Έδρα του ήταν τα Φιλιατρά

Διαίρεση
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
 Δ.δ. Φιλιατρών [ 7.882 ]   
 τα Φιλιατρά [ 6.719 ]   
 η Αγία Κυριακή [ 339 ]   
 ο Άγριλος [ 424 ]   
 οι Βρύσες [ 51 ]   
 το Κουντρί [ 21 ]   
 ο Λαγκούβαρδος [ 66 ]   
 τα Λεμπεστενά [ 125 ]   
 το Λιμενάρι [ 75 ]   
 το Μερολίθι [ 46 ]   
 το Στόμιο [ 16 ]   
 Δ.δ. Εξοχικού   --  το Εξοχικό [ 243 ]
 Δ.δ. Μάλης   --  η Μάλη [ 99 ]
 Δ.δ. Πλάτης   --  η Πλάτη [ 174 ]
 Δ.δ. Χαλαζονίου   --  το Χαλαζόνι [ 234 ]
 Δ.δ. Χριστιανουπόλεως   --  η Χριστιανούπολη [ 702 ]

Πληροφορίες για την περιοχή του δήμου
Το μεγαλύτερο κομμάτι του Δήμου αποτελείται από ελαιώνες αλλά και από καλλιεργήσιμες εκτάσεις. Καλλιεργούνται κηπευτικά προϊόντα, (τομάτες, αγγούρια, μελιτζάνες, κολοκυθάκια), ενώ από την άνοιξη και μέχρι το καλοκαίρι καλλιεργείται καρπούζι το οποίο είναι αρίστης ποιότητος με εξαγωγές εκατοντάδων τόνων σε όλο τον κόσμο.

 Διοικητική ιστορία 
Η κοινότητα Φιλιατρών συστάθηκε στις 16 Αυγούστου 1912 με την απόσπαση του οικισμού Φιλιατρά από το δήμο Εράνης και τον ορισμό του ως έδρα της κοινότητας και αναγνωρίστηκε σε δήμο στις 4 Ιουλίου 1929. Λειτούργησε ως δήμος ως την κατάργησή του το 2010 και την προσάρτησή του στο δήμο Τριφυλίας.

 Κοινοτάρχες και δήμαρχοι 
Διάρκεια θητείαςΚάτοχος  Σημειώσεις+Κοινότητα Φιλιατρών (1912-1929)1912-1929Πρόεδροι της Κοινότητας Φιλιατρών. Πριν το 1912 ήταν οι δήμαρχοι Εράνης. Δήμος Φιλιατρών (1929-2010)1929-1936Εκλεγμένοι δήμαρχοι1936-1951Διορισμένοι δήμαρχοι1951-1967Εκλεγμένοι δήμαρχοι1967-1973Δημήτριος Κ. Τζαννές, με αναπληρωτή τον Χαράλαμπο Κ. Φαραίο.Επιθεώρησις Τοπικής Αυτοδιοικήσεως, τχ. ΙΒ΄ (Δεκέμβριος 1967), σελ. 1129.Διορισμένοι από την δικτατορία1974-1975Διορισμένος από την κυβέρνηση εθνικής ενότητας1975-1978Γεώργιος ΒορρέςΝικητής των εκλογών του 1975 με ποσοστό 57,3%. Πρώτος αιρετός δήμαρχος μεταπολιτευτικά. 1979-1986Ιωάννης ΓκότσηςΕκλεγείς το 1978 με ποσοστό 52,6%. Επανεξελέγη το 1982 με ποσοστό 50,8%.  1987-14 Ιουλίου 1994Διονύσιος Γ. Σπέντζας (1931-1994)Εξελέγη με % στον 2ο γύρο το 1986 και επανεξελέγη με 53,2% από τον 1ο γύρο το  1990 επικρατώντας του Κωνσταντίνου Κωτσόβολου. Πέθανε εν ενεργεία και κηδεύτηκε στις 15 Ιουλίου 1994.Τα Νέα, φύλλο 19ης Ιουλίου 1994, σελ. 56.1994-1995Αναστάσιος ΠούλοςΥπηρεσιακός δήμαρχος, για το υπόλοιπο της θητείας του αποβιώσαντος Σπέντζα.1995-1998Δημήτριος Σωτηρόπουλος Εξελέγη το 1994.1999-2002Ιωάννης ΓκότσηςΔεύτερη φορά. Τρίτη θητεία. Εξελέγη το 19982003-2010Άλκης ΞύγκαςΕξελέγη το 2002 και επανεξελέγη  το 2006.2011-σήμερα:Οι δήμαρχοι του δήμου Τριφυλίας.

Εξωτερικοί σύνδεσμοι
Υπουργείο Εσωτερικών, δήμοι του σχεδίου Καποδίστριας 

 Παραπομπές 

Φ